নিজস্ব প্রতিবেদন : শহরে ফের বিধ্বংসী অগ্নিকাণ্ড। ভয়াবহ আগুন লেগেছে বানতলার বামনঘাটা এলাকায় একটি প্লাস্টিকের কারখানায়। ঘটনাস্থলে রয়েছে দমকলের ৭টি ইঞ্জিন। যুদ্ধকালীন তত্পরতায় চলছে আগুন নেভানোর কাজ। এদিন বেলা ২টো নাগাদ আগুন লাগে প্লাস্টিকের কারখানাটিতে। গোডাউনে প্রচুর প্লাস্টিকের সামগ্রী মজুত থাকায় দ্রুত ছড়িয়ে পড়ে আগুন। গোটা কারখানাটিই চলে যায় আগুনের গ্রাসে। আগুন লাগার সঙ্গে সঙ্গেই দমকলে খবর দেন স্থানীয়হরা। ঘটনাস্থলে আসে দমকলের ৭টি ইঞ্জিন। তবে ১ ঘণ্টা পরেও এখনও নিয়ন্ত্রণে আসেনি আগুন। শেষ পাওয়া খবর অনুযায়ী, পরিস্থিতি মোকাবিলায় আরও ১০টি ইঞ্জিন পাঠানো হচ্ছে ঘটনাস্থলে। ইতিমধ্যেই আগুনের গ্রাসে গোটা কারখানা ভস্মীভূত হয়ে গেছে। আকাশে কুণ্ডলী পাকিয়ে উঠছে ঘন কালো ধোঁয়া। তবে, ছুটির দিন হওয়ার বড়সড় প্রাণহানি এড়ানো গেছে। আগুন লাগার ঘটনায় আতঙ্ক ছড়িয়েছে এলাকায়। আরও পড়ুন, সোশ্যালে ৪ দিন 'ছুটি' ইদে! তদন্তে পুলিস